Na temelju odredbi Zakona o proračunu (NN 87/08,136/12/ i 15/15) Zakona o sustavu unutarnjih kontrola u javnom sektoru(NN 78/15), Zakona o fiskalnoj odgovornosti (NN 139/10 i 19/14) te članka Statuta Osnovne škole Antuna Augustinčića, ravnateljica OŠ Antuna Augustinčića, Zaprešić, dana 11.9.2018. donosi

 **PROCEDURU DONOŠENJA FINANCIJSKOG PLANA**

 **OSNOVNE ŠKOLE ANTUNA AUGUSTINČIĆA ZAPREŠIĆ**

 Članak 1.

Ovom procedurom propisuje se postupak donošenja Financijskog plana OŠ Antuna Augustinčića ( dalje u tekstu škola).

 Članak 2.

 Financijski plan proračunskog korisnika je akt kojim su utvrđeni njegovi prihodi i primici te rashodi i izdaci u skladu s proračunskim klasifikacijama i to : organizacijskom, ekonomskom, funkcijskom, lokacijskom, programskom, te izvorima financiranja. Odgovorna osoba proračunskog korisnika odgovorna je za zakonito i pravilno planiranje i izvršavanje financijskog plana.

 Financijski plan treba biti uravnotežen. Osim prihod i rashod potrebno je u plan uključiti predviđeni manjak, odnosno višak prihoda te i s navedenim bilančnim kategorijama postići uravnoteženje.

 Članak 3.

 Financijski plan sadrži programe u kojima se iskazuju planirani prihodi i primici te rashodi i izdaci razrađeni po:

* Vrstama prihoda i primitka
* Pojedinim aktivnostima projekta
* Godinama u kojima će teretiti proračun

Programi sadrže:

* Naziv programa
* Opis programa (općih i posebnih ciljeva)
* Potrebna sredstva za provođenje programa
* Potreban broj djelatnika za provođenje programa
* Procjenu rezultata
* Procjenu nepredviđenih rashoda i rizika

 Članak 4.

 Škola izrađuje financijski plan u skladu s odredbama Zakona o proračunu i Uputama za izradu proračuna Grada Zaprešića za trogodišnje razdoblje( donose se na osnovu Uputa za izradu proračuna JLP samouprave koje donosi Ministarstvo financija za trogodišnje razdoblje).

 Metodologija za izradu Prijedloga financijskog plana propisana je Zakonom o proračunu i podzakonskim aktima kojima se regulira provedba Zakona, ponajprije Pravilnikom o proračunskim klasifikacijama i pravilnikom o proračunskom računovodstvu i Računskom planu.

 Na osnovi Uputa za izradu proračuna Grada Zaprešića, škola izrađuje prijedlog financijskog plana koji sadrži:

* Prihode i primitke iskazane po vrstama
* Rashode i izdatke predviđene za trogodišnje razdoblje, razvrstane prema proračunskim klasifikacijama
* Obrazloženje Prijedloga financijskog plana

 Članak 5.

 Obrazloženje Prijedloga financijskog plana sadrži:

* Sažetak djelokruga rada Škole
* Obrazloženje programa
* Zakonske i druge podloge na kojima se zasnivaju programi
* Usklađene ciljeve, strategiju i programe s dokumentima dugoročnog razvoja
* Ishodišta i pokazatelje na kojima se zasnivaju izračuni i ocjene potrebnih sredstava za provođenje program
* Izvještaj o postignutim rezultatima i ciljevima programa temeljeni na pokazateljima uspješnosti iz nadležnosti proračunskog korisnika u prethodnoj godini
* Ostala obrazloženja i dokumentaciju.

Obrazloženje Prijedloga financijskog plana je podloga za analiziranje rezultata i oblikovanje budućih ciljeva, usmjeravanje na djelovanje škole te osnova za utvrđivanje odgovornosti.

 Članak 6.

Škola izrađuje Prijedlog financijskog plana na petoj (5) razini ekonomske klasifikacije i dostavlja nadležnom upravnom odjelu za društvene djelatnosti grada Zaprešića do 15.09.tekuće godine odnosno u roku utvrđenom Uputama Grada Zaprešića.

Prijedlog financijskog plana izrađuje ravnateljica Škole u suradnji s voditeljicom računovodstva, a usvaja Školski odbor.

 Članak 7.

Financijski plan mora biti usklađen s Proračunom Grada Zaprešića i drugim proračunima iz kojih se financiraju njegovi rashodi.

Nakon zaprimanja Proračuna Grada Zaprešića za naredno trogodišnje razdoblje izrađuje se i donosi Konačan financijski plan.

Financijski plan za narednu proračunsku godinu donosi se na petoj(5) razini ekonomske klasifikacije, a projekcije za slijedeće dvije proračunske godine na drugoj (2) razini ekonomske klasifikacije, osim ako nisu drugačije upute Grada Zaprešića.

Financijski plan za naredno trogodišnje razdoblje donosi Školski odbor , a mora biti donesen do kraja tekuće godine i to u roku koji omogućuje primjenu financijskog plana s 1. siječnja naredne proračunske godine.

 Članak 8.

Konačan Financijski plan za naredno trogodišnje razdoblje dostavlja se nadležnom upravnom odjelu Grada Zaprešića ,te objavljuje na internetskoj stranici Škole.

 Članak 9.

Izmjenama dopunama Financijskog plana pristupa se na inicijativu i prema uputama nadležnog upravnog odjela Grada Zaprešića u dijelu financijskog plana koji se financira iz Proračuna Grada Zaprešića.

Izmjene i dopune Financijskog plana mogu se donijeti i bez uputa nadležnog upravnog odjela Grada Zaprešića u dijelu financijskog plana koji se financira iz drugih izvora.

Izmjene i dopune Financijskog plana donosi Školski odbor na prijedlog ravnateljice škole.

Proces izrade i donošenja Financijskog plana odvija se prema slijedećem terminskom planu:

|  |  |  |  |
| --- | --- | --- | --- |
| rb | opis | Odgovorna osoba | rok |
| 1. | Školski odbor razmatra i usvaja prijedlog financijskog plana na 5. razini ekonomske klasifikacije  | Ravnateljica, Predsjednica Školskog odbora | Do 14.9.tekuće godine ili prema uputi Grada  |
| 2. | Dostavljanje prijedloga financijskog plana nadležnom upravnom odjelu | Voditeljica računovodstva | Do 15.9.tekuće godine ili prema uputi Grada  |
| 3. | Usaglašavanje i koordinacija s nadležnim upravnim odjelom Grada Zaprešića | Ravnateljica, voditeljica računovodstva | Prema potrebi |
| 4. | Školski odbor razmatra i usvaja konačan Financijski plan za narednu proračunsku godinu i projekcije za slijedeće dvije proračunske godine  | Ravnateljica , predsjednica školskog odora  | Do kraja tekuće godine |
| 5. | Dostavljanje Financijskog plana nadležnom upravnom odjelu Grada Zaprešića i objava na internetskim stranicama | Voditeljica računovodstva | Do 10.1.tekuće godine na koju se plan odnosi  |

Zaprešić, 11.9.2018.

KLASA:401-03/18-01/21

URBROJ:238-33-28-18-01

 RAVNATELJICA:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Danijela Adžijević, soc.pedagog